b'\n_START_ARTICLE_\nSikolohiyang pang-ugali\n_START_PARAGRAPH_\nAng sikolohiyang pang-ugali (Ingles: behaviorism, behaviourism, learning perspective), kilala rin bilang perspektibo sa pagkatuto o pananaw sa pagkatuto, kung saan ang anumang kilos o galaw ay isang ugali, ay isang pilosopiya ng sikolohiya na nakabatay sa panukala na ang lahat ng mga bagay-bagay na ginagawa ng mga organismo \xc2\xa0\xe2\x80\x93 kasama na ang pag-arte, pag-iisip, at pagdama \xc2\xa0\xe2\x80\x93 ay maaaring ituring at dapat na ituring bilang mga pag-uugali. Ayon sa sikolohiyang pang-ugali, ang ugali ay maaaring pag-aralan nang makaagham, na hindi kailangang malaman ang pisyolohiya ng kaganapan, at nang hindi gumagamit ng mga teoriyang katulad ng sa isipan. Ayon sa sikolohiyang pang-ugali, mapagmamasdan at mamamatyagan ang lahat ng mga pag-uugali._NEWLINE_Kasama sa mga taong higit na nakaimpluwensiya sa sikolohiyang pang-ugali ay sina Ivan Pavlov, Edward Lee Thorndike, John B. Watson at B. F. Skinner._NEWLINE_Inimbistigahan ni Pavlov ang pagkukundisyong klasikal, subalit hindi sumang-ayon sa sikolohiyang pang-ugali at mga sikologong makapang-ugali. Tinanggihan nina Thorndike at Watson ang mga paraang introspektibo at nagnasi na ihangga ang sikolohiya sa mga paraang eksperimental o sumusubok. Nakatuon ang pananaliksik ni Skinner sa pagkukundisyong operante o pagkukundisyong nagdurulot ng paggalaw._NEWLINE_Sa kasalukuyan, ang mga ideya mula sa sikolohiya ng pag-uugali o sikolohiya ng ugali ay ginagamit sa mga terapiyang katulad ng terapiyang kognitibo at pang-ugali. Nakakatulong ang terapiyang kognitibo at pang-ugali sa mga tao upang makaraos o makaraan sa mga pagkabahala at mga pobya, pati na sa mga partikular na mga uri ng adiksiyon.'